《扈跸玉津园》
宋代·李洪

丽日祥云覆苑墙，柳丝驰道曲尘黄。
山呼万岁迎春仗，花覆千官献玉觞。
騄駬籋云天步远，驺虞节射乐声长。
微臣奉引陪鹓鹭，许听箫韶入建章。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。